NaiveNeuron/SloPal huggingface dataset:
Krajniak, Milan, poslanec NR SR (2016-11-29):
Vážená pani podpredsedníčka, vážený pán minister, vážené dámy a páni. Tento zákon o štátnej službe je zlý, nelogický, nedá sa vylepšiť žiadnymi pozmeňujúcimi návrhmi. A myslím si, že by ho bolo treba stiahnuť. Vysvetlím to veľmi, to veľmi jednoducho a stručne na príklade z futbalu. Ja osobne som fanúšikom Chelsea Londýn, keď minulý rok Chelsea Londýn hrala zle, fanúšikovia na ňu pískali, tak prirodzene došlo k výmene trénera. Jose Mourinho, napriek tomu, že ho mám rád, musel odísť, prišiel tam nový tréner. Nový tréner Conte si v tejto sezóne doviedol štyroch nových hráčov, pretože každý tréner má mať právo zložiť si mančaft takým spôsobom, aby to boli ľudia, ktorým dôveruje. Doviedol tam štyroch nových hráčov, Chelsea vedie anglickú ligu, som tomu veľmi rád. Ale predstavte si, že Jose Mourinho tesne pred tým, než bol z Chelsea odvolaný, by prijal zákon o štátnej službe futbalistov FC Chelsea Londýn a dal by im definitívu. Dal by im definitívu a nový tréner by musel hrať s tým mančaftom, na ktorý ľudia pískajú a s ktorým sú absolútne nespokojní. Toto presne isté chcete urobiť so zákonom o štátnej službe. Prečo by tesne pred tým, keď už na vás ľudia pískajú a keď čoskoro vás vymeníme, by ste mali dávať štátnu definitívu ľuďom, ktorí jednoducho nekonajú svoju prácu dobre. Ja napríklad garantujem, že v rezorte pána ministra pani Pietruchová jednoducho nemôže zostať. Ak sa akýmkoľvek spôsobom vymení vládna garnitúra, tak taký človek ako pani Pietruchová si bude musieť zbaliť svoje saky-paky a z ministerstva odísť. Žiadny zákon o štátnej službe ju tam nemôže zabetónovať. Chcel by som ešte pani poslankyni Remišovej povedať jeden príklad. Povedali ste, že je absolútne neprijateľné, aby na vedúce pozície na ministerstvách neboli výberové konania. Alebo že musia byť na takéto pozície, najmä na vedúce pozície, výberové konania. No, to je manažérsky absolútne iracionálne, pretože predstavte si, že si nebudete môcť vybrať ani najbližšieho spolupracovníka, ktorý by mal reprezentovať vašu politiku, váš program, a nejaká komisia vám tam nanominuje odborníkov, ktorí budú mať úplne iný odborný názor ako vy. Podľa mňa ste, pani poslankyňa, nerobili na miesto svojich asistentov výberové konanie, kde sa mohol každý prihlásiť, kde vám niekto iný určil výberovú komisiu, ktorá vám potom pridelila asistenta. Podľa mňa je úplne prirodzené, že každý má právo, keď ide koučovať nejaký tím a má nejakú predstavu o tom, čo chce robiť, aby si tam doviedol, najmä do vedúcich pozícií svojich spolupracovníkov. Tak je to logické a tak by to malo byť, ak by tento štát mal normálne manažérsky fungovať. Ďakujem vám.
Pellegrini, Peter, predseda NR SR (2015-09-24):
Panie poslankyne, páni poslanci, chcem všetkých požiadať, ktorí sa chcú zúčastniť hlasovania, aby sa dostavili do rokovacej sály, aby sme mohli pristúpiť k hlasovaniu o prerokovaných bodoch. (Krátka pauza.) Vážené panie poslankyne, vážení páni poslanci, budeme pokračovať v prerušenom rokovaní hlasovaním o bode 74 schváleného programu, ktorým je druhé čítanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia (tlač 1583). Dávam teraz slovo spoločnému spravodajcovi z výboru pre pôdohospodárstvo a životné prostredie pánovi poslancovi Róbertovi Pucimu, aby hlasovanie uvádzal. (Hlasovanie o vládnom návrhu zákona, ktorým sa mení a dopĺňa zákon č. 39/2013 Z. z. o integrovanej prevencii a kontrole znečisťovania životného prostredia a o zmene a doplnení niektorých zákonov v znení neskorších predpisov a ktorým sa mení a dopĺňa zákon Národnej rady Slovenskej republiky č. 145/1995 Z. z. o správnych poplatkoch v znení neskorších predpisov , tlač 1583.)
A. Záborská, poslankyňa: (2001-11-06):
Mám poverenie podľa splnomocnenia gestorského výboru v zmysle § 84 rokovacieho poriadku pristúpiť po druhom čítaní ihneď k tretiemu čítaniu.
Madej, Róbert, poslanec NR SR (2010-12-08):
Ďakujem pekne. Vážený pán predsedajúci, dovolím si pripomenúť procedurálny návrh, o ktorom sme hlasovali, nebolo dostatok poslancov na to, aby v rozprave mohol vystúpiť predseda Najvyššieho súdu. Mám za to, že o tomto procedurálnom návrhu by ste mali dať opätovne hlasovať. Ďakujem pekne.
Kollár, Boris, predseda NR SR (2022-02-08):
Pán poslanec Susko.
Blanár, Juraj, podpredseda NR SR (2021-10-05):
Na vaše vystúpenie, pán poslanec, sú dve faktické poznámky. Ako prvý, pán poslanec Milan Mazurek.
Laurenčík, Milan, podpredseda NR SR (2021-06-24):
Pán poslanec, zdalo sa mi, že ste tam nebol prihlásený, ale nebol som si istý, takže som vás len preto neupozornil. (Reakcia z pléna.) Teraz ste to, teraz ste to využil. Reagovať na faktické poznámky bude teraz pani poslankyňa Jana Majorová Garstková, nech sa páči.
Blanár, Juraj, podpredseda NR SR (2021-10-26):
Páni poslanci, všetkým vám ďakujem za faktické poznámky aj koaličným, aj opozičným kolegom. Najskôr začnem kolegami z koalície – pán Viskupič a pán Kazda. Pán Viskupič, odbočili ste trošku od tej témy súvisiacej s TPS-kami, ktoré som ja vysvetľoval v súvislosti s tým, že trojnásobný nárast výkonu bol za vašej vlády, teda vlády, kde SaS pôsobila a mali ste ministra hospodárstva. Viete veľmi dobre, že v každej krajine, keď začínali, tak to nejako nastavili a potom to upravovali. V každej krajine, keď si to pozriete, to išlo dole postupne, ako získavali skúsenosti. Každá krajina nejako začínala. Ale vy ste namiesto toho, aby ste najskôr, povedzme, nastavili to, keďže kritizujete, že to bolo nastavené veľmi vysoko, mali ste to nastaviť na nižšiu úroveň, dovtedy neotvárať ten systém. Ale vy ste do toho pustili trojnásobok výkonu, trojnásobok výkonu. A ja sa môžem len domnievať, že to môžu byť ľudia blízki vám, ale nerobím to, lebo nie som taký, ako ste vy, že automaticky to spájame, ale bola tam manželka pána Galeka, môžeme sa domnievať, že to bolo zámer. Pustime trojnásobok ľudí do toho výkonu a potom možno s tými TPS-kami pôjdeme dole a budeme sa tváriť, že my sme boli proti TPS-kám odjakživa. Čiže to je odpoveď aj pánovi kolegovi Kazdovi. Jednoducho, na začiatku vždy tie ceny v každej krajine, kde začínali s touto TPS-kou, boli vyššie a postupne sa upravovali a upravovali by sa aj za našich vlád. Pán kolega Faič, jasné, súhlasím s vami, ľudia sa nič nedozvedeli, bohužiaľ, je to tak. A posledná vec, aby som nezabudol pre pána Kazdu. Ja chcem byť naozaj korektný, stojím si za tým, čo povedal pán Sulík. Štát by vedel ušetriť 9-tisíc zamestnancov a ja vám ten prepis pošlem osobne, aby ste si to pozreli. Toto povedal v rozprave pán minister, čím potvrdil, že chce zrušiť úrady práce.
Jurinová, Erika, podpredsedníčka NR SR (2014-01-29):
Pán poslanec Jánoš, nech sa páči.
Glváč, Martin, podpredseda NR SR (2016-12-01):
Ďakujem. Po dohode poslancov vystúpi najprv pán poslanec Budaj. Ale predtým ešte ako, pán poslanec, nech sa páči, ale predtým ako vystúpite, dovoľte mi, aby som privítal žiakov Základnej školy v Stupave, na balkóne. Vitajte. (Potlesk.)
J. Figeľ, poslanec: (2003-04-09):
Návrh uznesenia: Na základe deklarácie Národnej rady Slovenskej republiky o zvrchovanosti členských štátov Európskej únie v kultúrno-etických otázkach z 30. januára 2002 a uznesenia Národnej rady Slovenskej republiky č. 185 z 26. februára 2003 k správe o Konvente o budúcnosti Európy v súlade s Programovým vyhlásením vlády Slovenskej republiky Národná rada Slovenskej republiky žiada vládu Slovenskej republiky, aby v súvislosti s vyjadrením svojho súhlasu so zmluvou o pristúpení Slovenskej republiky k Zmluve o Európskej únii prijala nasledovné vyhlásenie: Nadpis: Deklarácia Slovenskej republiky v záležitostiach bioetiky a rodinného práva.  Vláda Slovenskej republiky vyhlasuje, že nič v ustanoveniach Zmluvy o Európskej únii alebo zmlúv zakladajúcich Európske spoločenstvá, alebo zmlúv, alebo aktov pozmeňujúcich alebo doplňujúcich tieto zmluvy nebráni upravovať vnútroštátne právne predpisy týkajúce sa ochrany života a dôstojnosti ľudskej bytosti od počatia až po smrť a ochrany rodiny a inštitúcie manželstva ako základu spoločnosti. Slovenská republika si vyhradzuje právo na zváženie svojej účasti na programoch Európskej únie týkajúcich sa týchto záležitostí. To je všetko, pán predseda.
Lipšic, Daniel, poslanec NR SR (2016-04-27):
Ďakujem za všetky faktické pripomienky. Budem reagovať len na pána poslanca Číža. Vidím, že už vybehol von. To je tiež prejav veľkej odvahy počúvať argumenty. On tu spomínal, že problém je, že nemáme mechanizmus na také rýchle zmeny, ktoré sú potrebné. Neviem, či si to uvedomuje, že ako právnik hovorí, tak tým pádom použime mechanizmus, ktorý nesmieme použiť. Čo to je za, za idiotský nápad? Teraz ja musím povedať, že, že už len to, čo spomínal pán poslanec Číž, že Radičovej vláda mala 127 skrátených konaní. Neviem, či mu to naozaj pán Kaliňák povedal túto informáciu, lebo on je tak vierohodný v poskytovaní informácií. Nakoniec ich bolo 25. Čiže tak na 20 percent. Čiže vierohodnosť vašich informácií, čo tu posúvate, je tak 20-percentná. Nie je to zlé. Mohla by byť aj 10-percentná. Ale teda je to akože riadne klamstvo za klamstvom. A musím povedať, že áno, každá vláda, aj vlády, ktorých som bol členom, majú alebo mali takú tendenciu rozširovať možnosti na skrátené legislatívne konanie. A ja som opakovane na vládach, niekedy aj úspešne, zablokoval, aby sa rokovalo, lebo, ako viete, je to na návrh vlády, aby sa rokovalo v skrátenom legislatívnom konaní. Niekedy nie, niekedy áno a niekedy som sa mohol aj mýliť, samozrejme. Ale aj pri životnom prostredí, pán predsedajúci Bugár to asi bude vedieť, koľko mesiacov bol pán Nagy štátnym tajomníkom, kým sa stal ministrom životného prostredia? Štyri, päť mesiacov? To sa dá ľahko zistiť. Podľa mňa určite toľko. A tuná o jeden, o pár hodín po schválení programu o tom, aká bude vláda dôsledná pri legislatíve, aká bude pekná a transparentná a otvorená, šupnete sem zákon, ktorý zjavne parametre skráteného konania nespĺňa. Blahoželám. Čo sa dá k tomu povedať?
Drábiková, Lucia, poslankyňa NR SR (2022-02-15):
Pán predsedajúci, dajte, prosím, hlasovať o návrhu uznesenia v znení, ako je uvedené... (Ruch v sále. Prerušenie vystúpenia predsedajúcim.)
P. Paška, predseda NR SR: (2009-04-28):
(Hlasovanie.) 132 prítomných, 89 za, 43 sa zdržalo. Tieto body sme schválili.
Pleštinská, Zita, poslankyňa NR SR (2023-02-02):
Ďakujem, pán predsedajúci. Martin, nebuď smutný, že práve tebe tento návrh zákona neprešiel. Ja si veľmi cením, že teraz si sa pridal k tomuto návrhu zákona, ktorý je práve predložený. Politika je umenie možného a u politikov si vyžaduje trpezlivosť, lebo ako hovorí slovenské porekadlo, trpezlivosť ruže prináša. Nedeľa patrí rodine, rodičia s deťmi potrebujú v týždni aspoň jeden spoločný voľný deň bez práce, aby mohli mať plnú účasť na rodinnom, kultúrnom aj náboženskom živote. Skúsenosť s covidom-19, tak ako si povedal, nás presvedčila, že si dokážeme svoje domácnosti organizovať aj bez nedeľného nakupovania, dokonca obchodníci zistili, že tržby bez nedeľného predaja nielenže neklesli, ale vzrástli aj bez nákladov na prácu vo sviatok. V mnohých členských štátoch Európskej únie máme voľnú nedeľu, napríklad tak je to Rakúsko alebo Nemecko, a preto aj ja budem hlasovať za to, aby sa nedeľa stala ozajstným sviatočným dňom.
Grendel, Gábor, podpredseda NR SR (2022-03-22):
Pán poslanec Radovan Sloboda.
Poliačik, Martin, poslanec NR SR (2012-10-29):
Alojz, tri veci k tvojmu vystúpeniu. Prvá vec. Vysoká natalita je tu, to je pravda, ale ona je jednou z charakteristických čŕt komunít s koncentrovanou chudobou všade na svete. A v postate to, že ju my v osadách, v sociálne vylúčených spoločenstvách máme, tak je iba jedným zo signálov, že koncentrovaná chudoba, ako ju poznáme v treťom svete, je aktuálnou témou aj na Slovensku. Ale v podstate tam bola vždy tá vysoká pôrodnosť a bude tam ona dovtedy, kým sa životná úroveň tých ľudí a vzdelanostná úroveň tých ľudí nedvihne, preto celý zbytok programu, či už rómskej reformy alebo SaS alebo kohokoľvek iného ochotného prichádzať s riešeniami, by mal byť hlavne o tom dvíhaní vzdelanostnej a životnej úrovne. Druhá vec. Ja si myslím, že prezentácia rôznych prístupov je dôležitá. Nemalo by to skĺzať do populizmu. Bohužiaľ, sa to deje. Ale aj tak myslím si, že verejný diskurz je potrebný k otázke riešenia koncentrovanej chudoby. Myslím si, že je dobré, že tu existuje nejaká kvázi rómska reforma, aj keď nemusím súhlasiť s mnohými jej krokmi, aspoň s tými, o ktorých sme sa doteraz dozvedeli. Ale je dobré, že sa prezentujú nejaké riešenia, že iné strany alebo iné subjekty ponúknu tie svoje. Je dobré, že tretí sektor sa môže konečne vyjadrovať ku konkrétnym riešeniam a nielen ku vágnym frázam. Takže ten verejný diskurz je potrebný, dobré riešenia vzniknú iba z čo najširšieho poľa, na ktorom ich môžeme vyberať. A čo sa týka tých akcií na sterilizácie. Vieš čo, ja nie som si vedomý toho, že napríklad ľudia by chodili len tak na operácie slepého čreva na to, aby doktor za to zinkasoval... (Prerušenie vystúpenia časomerom.)
M. Číž, podpredseda NR SR: (2007-09-04):
Pán Lipšic má procedurálny návrh.
Zmajkovičová, Renáta, podpredsedníčka NR SR (2012-06-26):
Otváram rozpravu. Do rozpravy som dostala jednu písomnú prihlášku – pána poslanca Alojza Hlinu. Nech sa páči, pán poslanec, máte možnosť vystúpiť.
Kollár, Boris, predseda NR SR (2020-04-02):
Žiada si k rozprave zaujať stanovisko spoločná spravodajkyňa? Ďakujem. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o niektorých opatreniach v pôsobnosti Ministerstva vnútra Slovenskej republiky v súvislosti s ochorením COVID-19 . Vládny návrh zákona je uverejnený ako tlač č. 38. Výsledky rokovania výborov sú v tlači 38a. Prosím ministra vnútra Slovenskej republiky Romana Mikulca, aby vládny návrh zákona odôvodnil.
J. Golian, poslanec: (2009-11-03):
K pánovi poslancovi Záhumenskému. Samozrejme sa nehanbím za to, čo som povedal a v našej strane sa to tak nerobí, že by sme museli niečo čítať. Po prvé som si to urobil sám a urobil som to z vlastnej vôle. Ak to vy tak robíte, tak to je vaša vec, nie moja. Čo sa týka nastavovania tých podmienok v Európskej únii. Pán exminister Simon to tu už vo svojom raňajšom vystúpení vysvetlil. My sme boli vo vláde tri mesiace, keď sa nastavovali podmienky vstupu do Európskej únie. Všetko to zabezpečoval rezort pod vedením predsedu vtedajšej SDĽ-ky pána Koncoša a my sme len jemne zlepšili tie podmienky, ktoré on nastavil. Poľnohospodárska samospráva má, samozrejme, na tých podmienkach veľký podiel, že sa nastavili tak, ako sa nastavili a že tá podpora je nižšia v porovnaní napríklad s Českou republikou a Maďarskou. Ale to nevyčítajte napríklad vtedajšiemu vyjednávačovi pánovi Figeľovi, ktorý len prezentoval veci, ktoré ste mu dodávali vy. Nejde v mojom príspevku o žiadne priživovanie sa na kríze. K pánovi poslancovi Haleckému, že sa cíti HZDS dotknuté. Viete čo, ide o to, ja som sa práve vo svojom príspevku snažil vysvetliť, že tie peniaze, ktoré sa do rezortu dali, boli naozaj neúčelne využité. Keby sa boli využili na účelnú transformáciu a neboli by sa dali na nezmyselné projekty. Veď kto chcel nakupovať tisíce kombajnov? Vie, koľko pokosí jeden kombajn v Slovenskej republike a koľko pokosí v Európskej únii? A chceli sa nakupovať ďalšie zariadenia? To boli čie výmysly? Hádam nejakých opozičníkov? A čo sa týka pani Nachtmannovej. Je mi ľúto, že ste sa znížili k tomuto, lebo nepoznáte súvislosti a ja som ich náležite vysvetlil. Nikomu som nič nedlhoval, môžete sa usmievať, koľko chcete, ani som nič... (Prerušenie vystúpenia časomerom.)
Cmorej, Peter, poslanec NR SR (2021-02-04):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Farkas, poslanec: (2001-12-13):
J. Migaš, predseda NR SR: Hlasujeme o bode č. 2 - tabuľková časť návrhu štátneho rozpočtu. Prezentujeme sa a hlasujeme. (Hlasovanie.) Prítomných je 133 poslancov, za 6, proti 97, zdržalo sa 29, nehlasoval 1. Tento bod sme neschválili. Ďalší.
Ďuriš Nicholsonová, Lucia, podpredsedníčka NR SR (2018-11-29):
V rozprave teraz vystúpi pani poslankyňa Krištúfková. Nech sa páči.
Abrhan, Pavol, poslanec NR SR (2013-04-30):
Ďakujem pekne. Pán kolega Figeľ, ja by som rád doplnil ešte siedmu otázku na pána ministra. Pán minister, vy ste minulý týždeň tvrdili, že tento návrh bude prerokovávaný v riadnom legislatívnom konaní. Povedzte nám, čo sa za ten týždeň udialo? Čo sa stalo za ten týždeň, že dnes tu sedíte a predkladáte návrh v skrátenom legislatívnom konaní? Lebo v odôvodnení, ktoré ste čítali alebo ktoré je napísané, o tom nie je ani čiarka. Ako máme brať vážne vaše slová, keď sa z týždňa na týždeň takýmto spôsobom menia a sami si z vlastných slov robíte dobrý deň?
J. Počiatek, minister financií SR: (2006-12-13):
Zámerom návrhu zákona je plne implementovať do právneho poriadku Slovenskej republiky smernicu Európskeho parlamentu a Rady zo dňa 11. mája 2005 č. 2005/14/ES o poistení zodpovednosti za škodu spôsobenú prevádzkou motorového vozidla. Návrh zákona zahŕňa najmä tieto body: v súlade s čl. 2 smernice sa využíva v maximálnej miere prechodné obdobie 5 rokov, ktoré umožňuje ponechať limit poistného krytia na súčasných hodnotách, pričom v prechodných ustanoveniach návrhu sa ustanovila prechodná lehota zvýšenia limitov poistného krytia v dvoch etapách. Prvá etapa. Od 1. 1. 2009 do 31. 12. 2011, keď výška poistného krytia v prípade škody na zdraví a nákladoch pri usmrtení bude limit na 2,5 mil. eur, na nehodu bez ohľadu na počet zranených alebo usmrtených a v prípade škody na majetku na 500-tis. eur. Druhá etapa. Od 1. 1. 2012 bude výška poistného krytia v prípade škody na zdraví a nákladov pri usmrtení na 5 mil. eur, na nehodu bez ohľadu na počet zranených alebo usmrtených a v prípade škody na majetku na milión eur. Ďalej rozširuje práva poistného o právo kedykoľvek požiadať poisťovňu o vydanie dokladu o škodovom priebehu poistenia zodpovednosti za obdobie najmenej predošlých 5 rokov, zmluvného vzťahu a zavedenie povinnosti pre poisťovňu vydať tento doklad v zákonom stanovenej lehote poistenému. Ďalej upravuje problematiku kontroly poistenia zodpovednosti útvarom Policajného zboru pri vykonávaní kontroly poistenia zodpovednosti cudzozemského motorového vozidla, ktoré sa spravidla nachádza na území iného alebo členského štátu a vstupuje na územie Slovenskej republiky z iného ako členského štátu. Ďalej zavádza tvorbu technických rezerv Slovenskou kanceláriou poisťovateľov, nakoľko spravuje garančný fond, vykonáva hraničné poistenie a tvorba technických rezerv sa sťahuje na celý rozsah jej činnosti. To znamená aj na úhradu záväzkov v súvislosti s prechodom práv  a povinností Slovenskej poisťovne,  a. s., na Slovenskú kanceláriu poisťovateľov. V čl. 2, ktorý novelizuje zákon č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov sa zavádza povinnosť tvorby technickej rezervy na záväzky poisťovní a pobočiek zahraničných poisťovní voči Slovenskej kancelárii poisťovateľov, vznikajúcich z činnosti podľa zákona o povinnom zmluvnom poistení zodpovednosti za škodu spôsobenú prevádzkou motorového vozidla, rozsah jej tvorby a spôsob jej výpočtu. Ďalej účelom úpravy ustanovenia § 30 o poisťovníctve je požiadavka Ministerstva vnútra Slovenskej republiky zlepšiť materiálno-technické vybavenie Hasičského a záchranného zboru, nakoľko súčasné platné znenie § 30 uvedeného zákona pomerne úzko vymedzuje použitie odvodov časti poistného z povinného zmluvného poistenia zodpovednosti za škodu spôsobenú prevádzkou motorového vozidla na úhradu nákladov spojených s obstaraním, údržbou a prevádzkovaním prostriedkov na záchranu ľudských životov a materiálnych hodnôt v cestnej doprave. Návrh zákona bol dňa 8. novembra schválený vládou Slovenskej republiky. Ďakujem.
Malatinec, Roman, poslanec NR SR (2024-06-19):
Ďakujem veľmi pekne. Vážené panie poslankyne, vážení páni poslanci, vážení prítomní, Výbor Národnej rady pre verejnú správu a regionálny rozvoj ma uznesením určil za spravodajcu k vládnemu návrhu zákona, ktorým sa mení a dopĺňa zákon č. 325/2002 Z. z. ktorým sa mení a dopĺňa zákon č. 305/2013 Z. z. o elektronickej podobe výkonu pôsobnosti orgánov verejnej moci a o zmene a doplnení niektorých zákonov (zákon o e-Governmente) v znení neskorších predpisov a ktorým sa menia a dopĺňajú niektoré zákony v znení zákona č. 301/2023 Z. z., tlač 309. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom vládnom návrhu zákona. Návrh spĺňa všetky náležitosti podľa rokovacieho poriadku a legislatívnych pravidiel tvorby zákonov. Zo znenia vládneho návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajstvu vyplývajú, spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby vládny návrh zákona prerokovali výbory: ústavný (správne ústavnoprávny, pozn. red.) výbor Národnej rady Slovenskej republiky, Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona v druhom čítaní výbory prerokovali do 6. septembra 2024, v gestorskom výbore do 9. septembra 2024. Pán predsedajúci, otvorte, prosím, všeobecnú rozpravu. Ďakujem.
M. Číž, podpredseda NR SR: (2008-02-06):
Pán poslanec Bárdos, máte slovo.
M. Hort, podpredseda NR SR: (2008-10-23):
A teraz otváram možnosť prihlásiť sa do rozpravy ústne –   predpokladám, že toto je rozprava – ústne pán poslanec Ivan Mikloš, pán poslanec Rudolf Bauer, pán poslanec Štefan Kužma, pani poslankyňa Klára Sárközy, pán poslanec Ivan Štefanec, pán poslanec Jozef  Burian, pán poslanec Jozef Halecký. Uzatváram možnosť prihlásiť sa do rozpravy ústne. A slovo má ako prvý pán poslanec Ivan Mikloš. Nech sa páči.
B. Bugár, podpredseda NR SR: (2002-05-24):
M. Demeš, predseda Správnej rady Všeobecnej zdravotnej poisťovne: To úvodné slovo.
Bernaťák, Tibor, poslanec NR SR (2019-09-12):
Ďakujem. Pán predsedajúci, poprosím, dajte hlasovať o tom, že predmetný návrh zákona bude prerokovaný vo výboroch, tak ako bolo stanovené v rozhodnutí predsedu Národnej rady, s tým, že gestorským výborom bude ústavnoprávny výbor.
M. Sabolová, poslankyňa: (2007-02-01):
Od roku 2005 platí nariadenie o verejnej minimálnej sieti, ktoré nadväzuje na zákon o zdravotnej starostlivosti č. 578, kde boli do ambulantnej starostlivosti zaradené mobilné HOSPIC-e, teda zo zákona. Do dnešného dňa neboli do nariadenia doplnení títo prevádzkovatelia mobilných HOSPIC-ov. Moja interpelácia, pán minister, bola na urobenie nápravy, nie na vysvetlenie krokov pri optimalizácii siete ministerstva zdravotníctva. Totiž sieť mobilných HOSPIC-ov nepokrýva ani najzákladnejšie potreby v regióne, a preto nie je potrebné dnes ju optimalizovať, ale v zmysle zákona zaradiť tieto mobilné HOSPIC-e do nariadenia vlády. Neviem, pán minister, kto vám pripravoval túto odpoveď, ale myslím si, že nemal prehľad o tom, ako fungujú alebo ako sú zaradené, alebo mali by byť zaradené do siete tieto mobilné HOSPIC-e a koľko poskytovateľov v Slovenskej republike pre túto hospicovú starostlivosť dnes funguje. Preto vás budem, pán minister, opäť v interpeláciách interpelovať, aby sa urobila náprava a aby už, či z nedopatrenia, či z nejakého zámeru nariadenie vlády nenapĺňa zákon Slovenskej republiky prijatý v tomto parlamente. Ďakujem pekne.
Přidal, Alojz, poslanec NR SR (2011-03-29):
Vážený pán predsedajúci, v rozprave vystúpili traja poslanci, pán poslanec Ondruš, Žiga a Jurčík. Odzneli tri procedurálne návrhy. Dvaja poslanci predložili pozmeňujúce návrhy, pán poslanec Žiga a Jurčík. Prosím, pán predsedajúci, dajte hlasovať o návrhu procedurálnom, teda nepokračovať v rokovaní o predmetnom návrhu zákona.
Pellegrini, Peter, predseda NR SR (2015-03-19):
Ďakujem pekne. Pán spravodajca? (Reakcia spravodajcu.) Nechce zaujať záverečné stanovisko. Prerušujem rokovanie o tomto bode programu. Budeme pokračovať v prerušenom rokovaní a aj takto z miesta, lebo včera sme skončili rozpravu k návrhu poslancov Národnej rady Slovenskej republiky Júliusa Brocku a Alojza Přidala na vydanie zákona, ktorým sa mení a dopĺňa zákon č. 595/2003 Z. z. o dani z príjmov a o zmene a doplnení niektorých zákonov v znení neskorších predpisov (tlač 1414), čiže sa len chcem spýtať, či chce k rozprave, ak nejaká rozprava bola, zaujať stanovisko navrhovateľ. (Reakcia navrhovateľa.) Nech sa páči, pán navrhovateľ. Takže pre ukončenie bodu teda ešte využívate svoju možnosť zaujať stanovisko k rozprave. Nech sa páči, pán poslanec.
Laššáková, Jana, podpredsedníčka NR SR (2012-10-18):
Pán minister, nech sa páči, odpovedajte.
Figeľ, Ján, podpredseda NR SR (2014-10-30):
Na vystúpenie pána poslanca Mihála je šesť faktických poznámok. Končím možnosť ďalších. Nech sa páči, Viera Kučerová. (Reakcia z pléna.) To je procedurálny. Dušan Jarjabek, nech sa páči.
Danko, Andrej, predseda NR SR (2016-12-08):
Prosím, prezentujme sa a hlasujeme. (Hlasovanie.) Prítomných 131 poslancov, za 75, proti 13, zdržalo sa 41, nehlasovali 2. Konštatujem, že Národná rada schválila uznesenie k návrhu súhrnnej výročnej správy . Ďakujem za hlasovanie. Procedurálny návrh pani poslankyňa Remišová.
Sulík, Richard, predseda NR SR (2011-02-11):
Prosím, hlasujte teraz. (Hlasovanie.) Prítomných 83 poslancov, hlasovalo 77 za, 5 proti,1 nehlasoval. Národná rada sa uzniesla, že tento návrh zákona prerokuje v druhom čítaní. Nech sa páči.
Gál, Gábor, poslanec NR SR (2013-06-18):
Ďakujem za faktické poznámky, vážení kolegovia. Čo sa týka tej podmienky, však skoro ste sa všetci točili okolo toho, že pán docent Čentéš spravil nejakú chybu, to je ako s čiapkami, niekto má čiapku, alebo nemá čiapku. Kebyže nespravil túto chybu, tak určite niekto nájde nejaký iný dôvod. To bola len taká symbolická vec, že áno, toto môžem naňho vytiahnuť. Hlavná vec je, že potreboval SMER, aby ho kvázi člen SMER-u nevymenoval, aby mohli mať vlastného straníckeho kandidáta. A pán docent Čentéš stále robí, pán poslanec Podmanický, na Generálnej prokuratúre. Za túto vec nebol ani disciplinárne stíhaný, lebo, bohužiaľ, stáva sa to aj na Generálnej prokuratúre, aj na iných prokuratúrach, aj na súdoch, že niekto skartuje, čo nemá. Ale keď hovoríte, že to je taká veľká vec, tak už dávno by nemal robiť na Generálnej prokuratúre. Asi áno, pán doktor Číž nám tiež povedal, že ho považuje za odborníka, že by ho rád videl vo svojom tíme, tak si to potom nejako zrovnajte v tom vašom SMER-e, že koho považujete za odborníka a koho nie. A keď takáto ľudská chyba sa vyčíta docentovi Čentéšovi, tak koľko takýchto chýb spravil, alebo podobných chýb spravil pán prezident, koľkokrát sa preriekol, akú blamáž nám robí stále a stále. Ale ja mu to nevyčítam, ja mu to nevyčítam, lebo kto robí, robí aj chyby, robíte chyby aj vy, aj ja robím chyby, možno aj každý deň, ale o to sa nejedná, či som odborník, alebo nie, ale či som... (Prerušenie vystúpenia časomerom.)
Hort Milan, podpredseda NR SR (2011-09-14):
Prosím vás, pán minister, počkajte chvíľočku. Páni poslanci, ak to neviete počúvať, tak opustite sálu, ale skúste naozaj počúvať, keď vystupuje niekto iný a moc sa vám to nepáči, tak elementárnu slušnosť poprosím. Nech sa páči.
Tóth, Tibor, poslanec NR SR (2011-09-14):
Ďakujem pekne. Ďakujem pekne. Vážený pán predsedajúci, kolegyne, kolegovia, vážený pán podpredseda vlády, dovoľte, aby som predniesol spoločnú správu o výsledkoch prerokovania vládneho návrhu zákona, ktorým sa mení a dopĺňa zákon č. 563/2009 Z. z. o správe daní, daňový poriadok. Národná rada Slovenskej republiky uznesením č. 555 z 12. júla 2011 pridelila vládny návrh zákona Výboru Národnej rady Slovenskej republiky pre financie a rozpočet, Ústavnoprávnemu výboru Slovenskej, Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj. Uvedené výbory prerokovali predmetný návrh zákona v stanovenom termíne. Gestorský výbor nedostal do začiatku rokovania o vládnom návrhu zákona stanoviská poslancov Národnej rady Slovenskej republiky podané v súlade s § 75 odst. 2 zákona Národnej rady Slovenskej republiky č. 350/96 Z. z. o rokovacom poriadku. K predmetnému návrhu zákona zaujali výbory Národnej rady Slovenskej republiky tieto stanoviská: odporúčanie pre Národnú radu Slovenskej republiky schváliť návrh s pozmeňujúcimi a doplňujúcimi návrhmi – Výbor Národnej rady Slovenskej republiky pre financie a rozpočet, ústavnoprávny výbor a Výbor Národnej rady Slovenskej republiky pre verejnú správu a regionálny rozvoj. V odstavci IV je spolu 12 pripomienok, ktoré boli navrhnuté. Navrhnem následne, teda v zmysle uznesení gestorského výboru, hlasovať o týchto pripomienkach, a to tak, že o bodoch spoločnej správy č. 1, 2 hlasovať s návrhom gestorského výboru neschváliť, a o bodoch spoločnej správy č. 3 až 12 hlasovať s návrhom gestorského výboru schváliť. Gestorský výbor odporúča Národnej rade Slovenskej republiky prijať vládny návrh zákona, ktorým sa mení a dopĺňa zákon č. 563/2009 o správe daní a o zmene a doplnení niektorých zákonov a ktorým sa menia dopĺňajú niektoré zákony, tlač 400a, schváliť s pozmeňujúcimi a doplňujúcimi návrhmi. Predmetnú správu výborov Národnej rady, Národnej rady Slovenskej republiky o vládnom návrhu zákona č. 563/2009 o správe daní, daňový poriadok a o zmene a doplnení niektorých zákonov, tlač 400a, bola schválená uznesením gestorského výboru č. 241 z 31. augusta 2011. Výbor určil poslanca Tibora Tótha za spoločného spravodajcu výborov. Súčasne ma poveril za prvé, predniesť túto spoločnú správu na schôdzi Národnej rady Slovenskej republiky, a za druhé, navrhnúť Národnej rade Slovenskej republiky postup pri hlasovaní o pozmeňujúcich a doplňujúcich návrhoch, ktoré vyplynuli z rozpravy v zmysle § 83 odst. 2, § 84 odst. 2 zákona 350/96 Z. z.. Ďakujem za pozornosť. Otvorte rozpravu.
Mezenská, Helena, poslankyňa NR SR (2014-06-12):
K predmetnému zákonu nevystúpil žiaden poslanec, nepredniesol tak ani žiaden návrh, dajte, prosím, hlasovať o postúpení tohto zákona do druhého čítania.
Kalivoda, Peter, poslanec NR SR (2023-10-25):
Sľubujem. (Potlesk.)
Šeliga, Juraj, podpredseda NR SR (2020-11-05):
Prezentujme sa, prosím, a hlasujme. (Hlasovanie.) Prítomných 114, za 83, proti nikto, zdržalo sa 31, hlasovali všetci prítomní. Konštatujem, že sme schválili vládny návrh novely zákona č. 222/2004 Z. z. o dani z pridanej hodnoty. Pán poslanec Viskupič, uveďte, prosím, hlasovanie o návrhu uznesenia Národnej rady k návrhu na udelenie súhlasu Národnej rady pre ministra financií pred hlasovaním o aktualizácii kľúča na určenie príspevku v Rade guvernérov Európskeho mechanizmu pre stabilitu. Je to tlač 310. Nech sa páči. (Hlasovanie o návrhu na udelenie súhlasu Národnej rady Slovenskej republiky pre ministra financií pred hlasovaním o aktualizácii kľúča na určenie príspevkov v Rade guvernérov Európskeho mechanizmu pre stabilitu , tlač 310.)
Kollár, Boris, predseda NR SR (2020-04-07):
Ďakujem páni poslancovi Suskovi. Vyhlasujem všeobecnú rozpravu za skončenú... (Reakcia z pléna.) Moment. Chce k rozprave zaujať stanovisko navrhovateľ? Nech sa páči. (Reakcia z pléna.) Nie, to je záverečné slovo.
Dostál, Ondrej, poslanec NR SR (2022-12-07):
Ďakujem za reakcie. Pán poslanec Svrček, samozrejme, však môžte napísať, že cieľom návrhu je splniť verejný prísľub predsedu Národnej rady Kollára, veď to je vaše sväté právo, len som sa nad tým pozastavil, lebo som sa s tým ešte v žiadnej dôvodovej správe nestretol a prišlo by mi napríklad mne nejaké smiešne, keby som ja do dôvodovej správy napísal, že cieľom predkladaného návrhu je splniť prísľub predsedu SaS Richarda Sulíka, ktorý dal. Tak ja teraz idem predložiť nejaký, nejaký návrh, ale však v poriadku, ale hovorím to, to nie je podstata tej, podstata tej diskusie, a, samozrejme, že áno, tak môžme byť treťou krajinou, ktorá bude mať referendum upravené, referendum o predčasných voľbách upravené v ústave, ale nemyslím si, že by to bolo dobré. To je pre mňa tiež iba nejaký podporný argument, že v demokratických krajinách a najmä v zabehnutých demokratických krajinách, ktoré majú nejakú parlamentnú tradíciu, nie je obvyklé, aby sa volebné obdobie parlamentu ukončovalo referendom. Hovoril som, sú rôzne modely, sú modely, keď, keď sám parlament rozhodne o tom, že sa, že sa rozpustí, alebo sú modely, keď nastanú určité situácie. Hlava štátu má možnosť rozpustiť parlament alebo skrátiť volebné obdobie, ale ako uvádza aj Benátska komisia, skrátenie volebného obdobia parlamentu referendom je v západnej demokracii cudzie, aj ja si to myslím, že je to západnej demokracii cudzie, vôbec nám nevyplýva povinnosť z rozhodnutia Ústavného súdu, aby sme to tak upravili, aby sme tento cudzí prvok zavádzali. A opakujem, iba dve krajiny, z toho jedna je maličké veľkokniežatstvo so silným postavením monarchu a druhé je postkomunistická krajina ako my, kde sa to dostalo do ústavy skôr z vnútropolitických dôvodov ako ústavných.
Blaha, Ľuboš, podpredseda NR SR (2023-11-29):
Pán poslanec Július Jakab.
Glváč, Martin, podpredseda NR SR (2017-09-14):
Ďakujem veľmi pekne. Bol vyčerpaný, vyčerpaný limit pätnástich minút. Pokračujeme odpoveďami členov vlády na otázky poslancov podľa vyžrebovaného poradia. Prvá otázka je od poslanca Ondreja Dostála na ministra obrany Petra Gajdoša a znie: „Ministerstvo obrany už niekoľko mesiacov zvažuje viaceré spôsoby nákupu 485 vozidiel, bojových obrnených vozidiel, pričom celkové náklady na tieto projekty rezort obrany odhaduje na približne 1,2 miliardy eur. Vláda zaviazala ministerstvo obrany do konca roka predložiť na rokovanie návrh realizácie dodávok. Požiadali ste už ministerstvo financií, aby prostredníctvom Útvaru hodnota za peniaze tieto spôsoby nákupu, ktoré zvažujete, boli posúdené z hľadiska vplyvu na verejné financie a ich efektívne vynakladanie? Ak dosiaľ nie, mienite tak učiniť? Ak nie, prečo?“ Nech sa páči, pán minister.
Danko, Andrej, predseda NR SR (2019-05-15):
Ďakujem pánovi poslancovi. Na vystúpenie pána poslanca žiadna faktická. Pán Budaj, je to dlhšie alebo ešte by sme to stihli? (Reakcia z pléna.) Nech sa páči, ešte pán poslanec Budaj.
Bugár, Béla, podpredseda NR SR (2017-10-11):
Prezentujme sa a hlasujeme. (Hlasovanie.) Prítomných 139, za 47, proti 10, zdržalo sa 80, 2 nehlasovali. Návrh nebol schválený. Nech sa páči, tretie čítanie.
K. Sárközy, poslankyňa: (2004-01-20):
Ja fakt ľutujem, že musím to ešte raz povedať, ale je len na škodu veci, že na týchto rokovaniach výboru sa ani raz nezúčastnil pán poslanec Hrdlička na rokovaniach so záujmovými skupinami. A je na škodu veci, že napríklad vtedy, keď sme minulý týždeň rokovali o tomto vo výbore, o prezidentom vrátenom návrhu, že ste nepovedali tieto svoje dôvody, ktoré vás viedli k tomu, aby  prezidentom vrátené body ste teraz tu rozoberali, a nechcem sa vracať ku všetkému, ale preto, že tam boli aj legislatívci, bol tam vysvetlený napríklad aj ten prvý bod, o ktorom ste tu hovorili, že keď je miera funkčného zaťaženia nižšia ako 50 percent, ako sa to spočítava. Ďakujem za slovo, to som potrebovala povedať, pretože to tiež patrí k tomu, ako ku schvaľovaniu tohto zákona vo výbore došlo. Ďakujem.
Kollár, Boris, predseda NR SR (2021-12-07):
Prosím, prezentujme sa a hlasujeme. (Hlasovanie.) Prítomných 143 poslancov, za 88, proti 38, držalo sa 17. Konštatujem, že sme tento návrh schválili. V druhom čítaní budeme o tomto návrhu zákona rokovať zajtra o 14. hodine. Pristúpime k prvému číta... S procedurálnym návrhom pani poslankyňa Cigániková.
Krošlák, Ján, poslanec NR SR (2021-06-22):
Ďalej budeme hlasovať o bode 5 zo spoločnej správy, ktorý navrhol vyňať na osobitné hlasovanie pán poslanec Šudík. Odporúčanie gestorského výboru je schváliť, avšak bol podaný pozmeňujúci návrh, ktorý problematiku upravuje komplexnejšie.
Ďuriš Nicholsonová, Lucia, podpredsedníčka NR SR (2019-05-13):
Dobre, v rámci zefektívnenia práce, je všeobecný súhlas, aby sme teraz pristúpili k prerokovaniu ďalšieho bodu a tým je poslanecký návrh... A je tu pani ministerka, dobre, tak nič. Takže ešte raz informácia pre vás, vládny návrh zákona je uverejnený ako tlač 1325, spoločná správa výborov má tlač 1325. Nech sa páči, pani ministerka.
Laurenčík, Milan, podpredseda NR SR (2020-09-29):
Ďakujem. Na vaše vystúpenie neevidujem žiadnu faktickú poznámku. Ďalšou písomne prihlásenou poslankyňou do rozpravy je pani Denisa Saková. Je v sále? Áno. Nech sa páči, máte slovo.
Kollár, Boris, predseda NR SR (2021-04-30):
Pán poslanec Blaha, v prvom rade sa naozaj ospravedlňujem a ospravedlňujem sa všetkým občanom Slovenska za vás, za váš populizmus a za to, že vaša strana (potlesk) a tým pádom aj vy osobne ste priamo zodpovední za veľkú časť úmrtí, keď ste hlásili politiku, hlásili politiku rúška dole, keď ste sa združovali napriek zákazu, porušovali ste pandemické predpisy, porušovali ste prakticky všetko a ľuďom ste ukazovali špatnú cestu, rúška dole, tak sa šírila nákaza, preto zomierali ľudia, ospravedlňujem sa za vás a hanbím sa za vás. Ďakujem. (Potlesk.)
P. Prokopovič, minister dopravy, pôšt a telekomunikácií SR: (2004-12-01):
Cieľom predloženého vládneho návrhu zákona je komplexne riešiť problematiku podmienok prevádzky vozidiel v premávke na pozemných komunikáciách v Slovenskej republike v súlade s príslušnými smernicami Európskeho spoločenstva a Európskej únie. Vládny návrh zákona upravuje podmienky prevádzky vozidiel v premávke na pozemných komunikáciách v Slovenskej republike, práva a povinnosti osôb, ktoré hromadne alebo jednotlivo vyrábajú alebo dovážajú a uvádzajú do prevádzky vozidlá, ich systémy, komponenty alebo samostatné technické jednotky alebo vykonávajú prestavby vozidiel. Ďalej sa upravuje spôsobilosť a nespôsobilosť vozidiel na premávku na pozemných komunikáciách, poverovanie osôb výkonom technických služieb, práva a povinnosti osôb, ktoré vykonávajú technické kontroly vozidiel, emisné kontroly motorových vozidiel, kontroly originality vozidiel a montáž plynových zariadení. V návrhu zákona sa taktiež ustanovuje pôsobnosť orgánov štátnej správy a výkon štátneho odborného dozoru v oblasti prevádzky vozidiel na pozemných komunikáciách a zodpovednosť za porušenie povinností ustanovených týmto zákonom. Vládny návrh zákona a jeho vykonávanie v praxi bude mať dopad na zvýšenie bezpečnosti premávky na pozemných komunikáciách, ochrany životného prostredia a rovnosti hospodárskej súťaže, aby sa vozidlá používali, len ak sú udržiavané na požadovanom stupni technickej spôsobilosti pre premávku na pozemných komunikáciách. Na základe uznesenia Národnej rady Slovenskej republiky č. 1259 z 20. októbra 2004 bol vládny návrh zákona prerokovaný v šiestich výboroch. S pozmeňujúcimi a doplňujúcimi návrhmi poslancov uvedenými v spoločnej správe v bodoch 1 až 64 sa stotožňujem a s nimi súhlasím. Záverom vás, vážení poslanci, prosím o podporu predloženého návrhu zákona. Ďakujem pekne, pán predseda, skončil som.
Blanár, Juraj, poslanec NR SR (2014-09-19):
Ďakujem všetkým kolegom za ich vyjadrenie na moje vystúpenie, aj za tie pozitívne, podporné stanoviská a predovšetkým chcem reagovať na tie, ktoré boli negatívne, ak to tak môžem povedať. Pán poslanec Kaník sa mi snaží vkladať do úst, že som povedal, že Majdan vzišiel z volieb. Vôbec nie, teda parlament súčasný vzišiel z volieb Majdanu. Nie, nie. Ja som povedal, že súčasný parlament vzišiel z vôle Majdanu. A to nikto nespochybní, je to tak. A to je úplne jasné, keď sa na to pozriete. Ak si zoberiete, že je 50-tisícový Majdan, alebo 100-tisícový Majdan reprezentuje 40-miliónovú krajinu, pán poslanec, tak to som teda prekvapený vaším prístupom k demokratickým princípom, aké vy vnímate. Pán poslanec Šebej, môj kolega, áno, ďakujem za dovysvetlenie toho faktu, čo tento parlament, o ktorom som pred chvíľou hovoril, urobil. Máte pravdu, zvýšil kvórum, čím vlastne znemožnil používanie ruštiny. A máte aj pravdu v tom, že sa to nedostalo do platnosti. Je to vysvetlenie, ktorým som ja sa nechcel zaoberať za pultom, ale dúfam, že ste tým nechceli povedať, že to bolo správne. A to som chcel predovšetkým popísať, že to bolo nesprávne a že to len spôsobilo tento nepokoj. Určite jedna z vecí, ktorá to spôsobila, tento nepokoj, a to treba povedať ako fakt, pán poslanec. Ďakujem.
Bugár, Béla, podpredseda NR SR (2010-10-13):
Pán poslanec Martinák.
P. Hrušovský, predseda NR SR: (2004-03-11):
Vyhlasujem tajné voľby za skončené a prosím overovateľov, aby zrátali hlasy, ktoré poslanci odovzdali jednotlivým kandidátom na člena televíznej a Rozhlasovej rady. Ďakujem pekne. Páni poslanci, budeme pokračovať v rokovaní zajtra o 9.00 hodine. Prosím pánov poslancov, aby už na 9.00 hodinu zabezpečili účasť všetkých poslancov, poslaneckých klubov, je pravdepodobné, že budeme hlasovať zajtra ráno o ďalších prerokovaných návrhoch zákonov. Prerušujem rokovanie do zajtra do 9.00 hodiny. (Prerušenie rokovania o 18.50 hodine.)
Bugár, Béla, podpredseda NR SR (2019-06-18):
Vážené panie poslankyne, vážení páni poslanci, otváram rokovanie 46. schôdze Národnej rady Slovenskej republiky. Tak ako vždy na úvod zistíme prítomnosť. Nech sa páči, prezentujme sa, aby sme zistili uznášaniachopnosť Národnej rady. (Prezentácia.) Prítomných 129 poslancov. Národná rada je uznášaniaschopná. Na 46. schôdzi Národnej rady budú overovateľmi poslanci Stanislav Kmec a Miroslav Sopko. Náhradníkmi budú poslanci poslankyňa Katarína Cséfalvayová a Peter Pčolinský. Na dnešnom rokovacom dni o ospravedlnenie svojej neúčasti požiadal pán poslanec Marian Kotleba. Návrh programu schôdze poznáte, bol vám rozdaný. Skôr ako dám slovo poslancom, ktorí budú chcieť navrhnúť zmenu alebo poprípade doplnenie programu, uvádzam, že v návrhu programu sa uvádzajú aj materiály a správy príslušných inštitúcií, predložené v súlade s platnými zákonmi, ktoré na návrh gestorských výborov uvedú ich predkladatelia, ako sú uvedení v návrhu programu. Na to, aby mohli tieto materiály uviesť a vystúpiť, samozrejme, v rozprave je potrebný súhlas Národnej rady. Tak ako sme vždy navrhovali, aj teraz navrhujem, aby ste tento súhlas vyslovili schválením programu ako celku, pokiaľ niekto iný nepredloží iný návrh. Teraz vás prosím, panie poslankyne, páni poslanci, aby ste predniesli svoje návrhy na zmenu alebo doplnenie programu. Pán poslanec Poliačik ako prvý, nech sa páči. Skúste zapnúť mikrofón pánovi poslancovi Poliačikovi.
Figeľ, Ján, podpredseda NR SR (2014-02-05):
Ďakujem pekne, otváram všeobecnú rozpravu, do ktorej som nedostal žiadnu písomnú prihlášku. Pýtam sa teraz, či sa niekto hlási do rozpravy ústne. Končím možnosť hlásiť sa ďalej. Sú tu dvaja páni poslanci: Martin Poliačik a Štefan Kuffa. Nech sa páči v tomto poradí.
Pellegrini, Peter, predseda NR SR (2024-02-08):
Pán poslanec Krúpa.
Jurzyca, Eugen, poslanec NR SR (2015-03-11):
Ďakujem pekne. Prebehla tam taká kratučká diskusia o tej minimálnej mzde, ktorá má byť vo výške 50 až 100 % z minimálnej mzdy odmenou za produktívnu prácu. Zachytil som tam, že je to detská práca. No tak, keď je to detská práca, nech sa ohraničí počtom hodín alebo intenzitou, a nie výškou odmeny. Predsa keď ten žiak urobí kvalitnú robotu a urobí jej dosť, tak prečo by nemohol dostať aj viac než 100 % minimálnej mzdy? A potom vari ešte, ak stihnem, tak poznámka k tým úľavám na dani. Ten navrhovaný zákon hovorí, že tá úľava by bolo 1 600 eur pri 399-ch hodinách poskytnutých a pri 401 hodinách poskytnutých už by bola 3 200 eur, tak preto je to tam teraz navrhované tak, aby to nebolo skokovo. Ďakujem.
Glváč, Martin, podpredseda NR SR (2018-05-23):
Ďakujeme. S faktickou poznámkou nikto. Ďalšia v rozprave, pani poslankyňa Antošová.
A. Belousovová, podpredsedníčka NR SR: (2009-11-05):
Teraz dávam slovo spoločnému spravodajcovi z výboru pre hospodársku politiku pánovi poslancovi Pavlovi Pavlisovi, ktorý bude informovať Národnú radu Slovenskej republiky o výsledku rokovania výborov o tomto návrhu zákona, odôvodní návrh a stanovisko gestorského výboru. Nech sa páči.
Paška Pavol, predseda NR SR (2014-03-19):
(Hlasovanie.) 140 prítomných, 128 za, 11 sa zdržalo, 1 nehlasoval. Návrh sme schválili. Pán poslanec Šuca uvedie v druhom čítaní hlasovanie o vládnom návrhu zákona č. 321 o ozbrojených silách, je to tlač 815. (Hlasovanie o vládnom návrhu zákona, ktorým sa mení a dopĺňa zákon č. 321/2002 Z. z. o ozbrojených silách Slovenskej republiky v znení neskorších predpisov , tlač 815.)
Blanár, Juraj, podpredseda NR SR (2022-06-24):
Pán poslanec Filip Kuffa, môžete reagovať na faktické poznámky.
Novotný, Viliam, poslanec NR SR (2014-05-14):
Som rád, že pani spravodajkyňa sa tak naozaj odborne vyjadrila k prebiehajúcej rozprave s množstvom argumentov, ktorými vyvracala názory poslancov, ktorí tu vystupovali, a naozaj pán poslanec Kaník to pekne pomenoval, úplne zbytočné osobné útoky, pani spravodajkyňa. Ja osobne neútočím ani na pána ministra Richtera, ani na vás, hovorím, že tento zákon je biznise, nehovorím nič o tom, kde pôsobil pán Richter, ani o tom, čo ste robili vy skôr, ako ste sa stali primátorkou. Ja si vyprosím od vás, aby ste vy riešili to, aký som ja člen Slovenskej lekárskej komory. Ja som tam dobrovoľne, komora slúži na to, aby dbala na odborné vzdelávanie a na odbornú erudíciu svojich členov, to nie je odborová organizácia, ktorá má zastávať lekárov, vy si to hlboko mýlite. Viete, ja mám atestáciu z chirurgie, o chvíľu budem odborník na riadenie zdravotníctva, končím ďalšiu vysokú školu, ja som, nie som odborník na jasnovidectvo z krištáľovej gule, v takej komore nie som. Čiže môžeme ísť aj do takejto úrovne diskusie, ale mrzí ma to, mrzí ma to. Ja sa tu zastávam sociálnych pracovníkov na rozdiel od vás, vy nie ste v žiadnej komore, pani spravodajkyňa Vaľová, ja v jednej som. A viem, koľko je členské, viem, koľko je registračný poplatok, viem, že registračný poplatok musia platiť aj nečlenovia, viem, ako sa vydávajú povolenia, a vy idete to isté zakladať v sociálnej práci. Tak ma tu nepoučujte a doštudujte si, ako fungujú regulované povolania. A medzi nami, keď tu už hovoríte o tom, kto sa tu prvý začal smiať a nadľahčovať túto tému, boli ste to vy, pán minister a pani poslankyňa Tomanová, keď vám tu vysvetľovala pani podpredsedníčka Národnej rady, čo je teda omnoho významnejšia funkcia ako minister v zmysle nášho parlamentného systému, jej názor na to, ako to bude v praxi fungovať. Vy ste sa jej tu rehotali, dámy. Tak potom zachovajme... (Prerušenie vystúpenia časomerom.)
Gál, Gábor, poslanec NR SR (2014-03-25):
Ďakujem za slovo. Pani poslankyňa, neviem, či máte déjá vu, alebo sa o tom vám sníva, ale pán poslanec Lipšic je poslancom a nie je ministrom spravodlivosti. A dneska tu máme bod programu odvolanie člena vlády ministra spravodlivosti. A tu teraz sa nebavíme o pánovi poslancovi Lipšicovi. Lebo viete, keď takéto želania máte, aby pán poslanec Lipšic bol ministrom spravodlivosti, ešte náhodou sa vám toto želanie splní. Pozor.
M. Hort, podpredseda NR SR: (2009-02-06):
Máme tu inštitút rozpravy, do ktorej prednostne sa môže prihlásiť aj navrhovateľ, aj spravodajca. Ak sa do rozpravy neprihlási nikto a potom ide navrhovateľ aj spravodajca hodnotiť rozpravu v záverečnom slove, tak si myslím, že odchádzame od podstaty rokovacieho poriadku. Poprosím aspoň vy, poslanci Národnej rady, využívajte inštitút rozpravy tak, aby sa dalo s vami diskutovať. Ďakujem za porozumenie. Teraz pristúpime k prvému čítaniu o návrhu poslanca Národnej rady Slovenskej republiky Petra Gaburu na vydanie zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a zákon č. 552/2003 Z. z. o výkone práce vo verejnom záujme v znení neskorších predpisov . Návrh zákona má tlač 906, návrh na jeho pridelenie na prerokovanie výborom je v rozhodnutí číslo 915. Znova dávam slovo poslancovi Petrovi Gaburovi, aby návrh zákona uviedol. Pán poslanec, nech sa páči, je tu priestor na vaše úvodné slovo.
Matovič, Igor, poslanec NR SR (2023-11-15):
Ja neviem, že či mám iba ja ten problém, ale vidím tam teraz Danka, ale nepočul som Danka, že nejak to zvláštne rezonuje. Či nie je tam Danko? Je tam Danko? Ale počul som úplne niekoho iného. Dobre. Gábor, povedal si to krásne a tá jedna veta napríklad, ktorú si povedal pri konci, že táto vláda chce zo Slovenska urobiť krajinu, kde sa oplatí korumpovať a kradnúť, si myslím, že hovorí sama za seba. Aj na úvode, keď si povedal, že v podstate programové vyhlásenie vlády je taký receptár na to, jako korumpovať a kradnúť. Áno, čuduješ sa, keď ho písal tam ten, čo sedí pod Dankom, na počítači svojej milenky? Čo tam mohol taký človek napísať? Skorumpovaná zrúda, ktorá tu za dvanásť rokov rozkradla 30 miliárd eur. Čo on mohol napísať do programového vyhlásenia vlády?